700.000 de români își caută un nou job, jumătate din ei fiind cei întorși din străinătate.
Guvernul va oferi subvenţii pentru reîntoarcerea celor din şomaj tehnic în activitate. În domeniile în care rămân valabile restricţii, șomajul tehnic va fi prelungit după 1 iunie. În jur de 700.000 de români își caută un nou loc de muncă, după estimările lui Orban.
Executivul caută resurse financiare pentru reluarea activităţii economice, dar şi măsuri pentru a ajuta companiile, spune Orban: "Vom apela la un instrument pentru persoanele care au fost în şomaj tehnic şi care revin în activitate, vom acorda plata unei sume, încă nu am stabilit sumele, depinde de resursele de care dispunem, între 35 şi 45% ca o măsură activă pentru reluarea activităţii de către angajaţii care au fost în şomaj tehnic“.El a mai spus că se va prelungi perioada de acordare a şomajului tehnic, însă doar dacă îți desfășori activitatea profesională în spectacole, evenimente și restaurante: "După data de 1 iunie vom menţine şomajul tehnic, dar numai pentru angajaţii companiilor din domenii unde se menţin restricţii, de exemplu în domeniul spectacolelor, evenimentelor, restaurantelor“.Orban estimează că aproximativ 650.000 – 700.000 vor fi în căutarea unui nou loc de muncă, adică în jur de 300.000 cărora li s-a încheiat contractul de muncă, şi încă aproximativ 350.000 de români care au revenit din străinătate.Sursă foto: Profimedia.